
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 167 

16 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της Αποφάσεως Υ.ΕΘ.Α υπ’ αρ. 
Φ.415.111 /13/22257/Σ. 5589/18.12.76 (ΦΕΚ Β' 
1522/76) «Περί Αξκών Αεροπορίας Στρατού Ειδι¬ 
κής Μονιμδτητος Ν. 324/76» . 1 

Πολιτογράφηση αλλογενούς αλλοδαπού . 2 

Χορήγηση αδείας ίδρυσης και λειτουργίας Ερασιτεχνι¬ 
κής Σχολής Μπαλλέτου στην Παρ. Υφαντή του Δη- 
μητρίου . 3 

Σύσταση αναπτυξιακού Συνδέσμου 2ης Γεωγραφικής 
Ενότητας Ν. Ημαθίας . 4 

Σύσταση Αναπτυξιακού Συνδέσμου 13ης Γεγραφικής 
Ενότητας Κοινοτήτων Λακκωμάτων, Καστανοφύ- 
του, Σπηλαίων, Λάγκας, Βράχου και Μελανθίου Ν. 
Καστοριάς. 5 

Παράταση διάρκειας λειτουργίας του Συνδέσμου Κοιν/ 
των Κεντρικού Ν. Κιλκίς . 6 

Αρση περιορισμού κυνηγίου στο Ν. Λακωνίας . 7 

Τροποποίηση απόφασης σύστασης Νομικού Προσώ¬ 
που με την επωνυμία «Σχολική Επιτροπή Γυμνασίου 


- Λυκείου Γιάννουλης» . 8 

Σύσταση ιδίου Νομικού Προσώπου στην κοιν. Γ ιάννου¬ 
λης Ν. Λάρισας με την επωνυμία «Σχολική Επιτροπή 
2ου Δημοτικού Σχολείου και 2ου Νηπιαγωγείου 
Γιάννουλης» . 9 

Τροποποίηση απόφασης σύστασης Νομικού Προσώ¬ 
που με την επωνυμία «Σχολική Επιτροπή Ειδικού 
Δημοτικού Σχολείου Γιάννουλης» Ν. Λάρισας _10 

Σύσταση Αναπτυξιακού Συνδέσμου 11 ης Γεωγραφικής 
Ενότητας Ν. Φθ/δας .11 

Διορθώσεις σφαλμάτων 

Διορθώσεις Σφαλμάτων στην Ε. 4741/20.12.1993 
απόφαση Νομάρχη Ξάνθης.12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.415.111/1/8310 (1) 

Τροποποίηση της Αποφάσεως Υ.ΕΘ.Α υπ’ αρ. 
Φ.415.111/13/22257/Σ. 5589/18.12.76 (ΦΕΚ Β' 
1522/76) «Περί Αξκών Αεροπορίας Στρατού Ειδικής 
Μονιμδτητος Ν. 324/76». 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το Νόμο 324/76 (ΦΕΚ 127 Α') «Περί Αξιωματικών 
Αεροπορίας Στρατού Ειδικής Μονιμότητος», όπως τροπο¬ 
ποιήθηκε και συμπληρώθηκε μεταγενέστερα. 

β. Τα άρθρα 8 και 22 του Ν. 1599/1986 «Σχέσεις Κρά¬ 
τους - Πολίτη, κ.λπ...». 

γ. Τον Νόμο 1680/87 (ΦΕΚ 7/2.2.1987 τ.Α ) «Τροπο¬ 
ποίηση διατάξεων για τους εφέδρους αξιωματικούς, τους 
αξιωματικούς Αεροπορίας Στρατού ειδικής μονιμότητας 
και άλλες διατάξεις». 

δ. Το άρθρο 18 του Ν. 1848/89 (ΦΕΚ 112 τ.Α ) «Προέ¬ 
λευση των μονίμων αξιωματικών του Οικονομικού και του 
Στρατολογικού Σώματος των Ενόπλων Δυνάμεων και άλ¬ 
λες διατάξεις». 

ε. Το άρθρο 13 του Ν. 2109/28.12.92 (ΦΕΚ 205/ 
29.12.92 τ.Α') «Ρύθμιση θεμάτων εκπαιδεύσεως στρατο¬ 
λογίας καταστάσεων του προσωπικού των Ενόπλων Δυνά¬ 
μεων και άλλες διατάξεις». 

στ. Το άρθρο 1 του Ν. 301 /76 (ΦΕΚ 91 Α') «Περί της εις 
την Εφημερίδα της Κυβερνήσεως Δημοσιευομένης Ύλης 
και Ρυθμίσεως θεμάτων των Αναφερομένων εις την Έκ- 
δοσιν και Κυκλοφορίαν ταύτης». 

ζ. Την Φ. 415.111 /13/22257/Σ. 5589/2.12.76/ΥΕΘΑ/ 
ΓΕΣ/Ιο ΕΓ/4/2 (ΦΕΚ 1522/18.12.76 τ.Β'). 

η. Την Φ. 415.111/2/27769/Σ. 794/22.3.83/ΥΕΘΑ/ 
ΓΕΣ/Ιο ΕΓ/4/2 (ΦΕΚ 179/11.4.83 τ.Β'). 

θ. Την με αριθμό Γ.5815/19.12.93 κοινή απόφαση του 
Πρωθυπουργού και του Υπουργού Εθνικής Αμυνας «Ανά¬ 
θεση αρμοδιοτήτων Υπουργού Εθνικής Αμυνας στους 















1430 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Υφυπουργούς Εθν. Αμυνας», ΦΕΚ 914/21.12.93 (τ.Β'). 

ι. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού προϋπο¬ 
λογισμού, αποφασίζουμε: 

Αρθρο Ιον 

Η Απόφαση Φ. 415.111/13/22257/Σ. 5589/2.12.76/ 
ΥΕΘΑ/ΥΠΟΥΡΓΟΣ, ΦΕΚ Β’ 1522/18.12.76, όπως αυτή 
τροποποιήθηκε και συμπληρώθηκε μεταγενέστερα, τρο¬ 
ποποιείται, όπως παρακάτω: 

1. Η παράγραφος 2στ του άρθρου 1, διαγράφεται. 

2. Η παράγραφος 2ε του άρθρου 3, αντικαθίσταται ως 
εξής: «Οι κρινόμενοι οριστικά ως πτητικά ανεπαρκείς για 
λόγους ανεξάρτητους της θελήσεώς τους και κατόπιν 
γνωματεύσεώς της κατά νόμον αρμόδιας Υγειονομικής 
Επιτροπής ή του Συμβουλίου Κρίσεως Ικανότητας της 
Σχολής Αεροπορίας Στρατού: 

α. Απολύονται οριστικά όσοι απ’ αυτούς έχουν συμπλη¬ 
ρώσει το χρόνο της κανονικής τους θητείας και διανύουν 
την Α' περίοδο (δοκιμαστική). 

β. Τοποθετούνται σε Μονάδες του όπλου ή σώματος 
από το οποίο προέρχονται όσοι από αυτούς δεν έχουν συ¬ 
μπληρώσει το χρόνο της κανονικής τους θητείας, όπου 
υπηρετούν το υπόλοιπο της θητείας τους και κατόπιν απο¬ 
λύονται». 

3. Μετά την υποπαράγραφο ε της παραγράφου 2 του 
άρθρου 3, προστίθεται υποπαράγραφος στ, ως εξής: 

«στ. Οι κρινόμενοι οριστικά ως πτητικά ανεπαρκείς για 
λόγους ανεξάρτητους της θελήσεώς τους και κατόπιν 
γνωματεύσεώς της κατά νόμον αρμόδιας Υγειονομικής 
Επιτροπής ή του Συμβουλίου Κρίσεως Ικανότητας της 
Σχολής Αεροπορίας Στρατού και διανύοντες τη Β' περίοδο 
(τελική), παραπέμπονται εκ νέου στην αρμόδια Υγειονο¬ 
μική Επιτροπή του Στρατού και εφόσον κρίνονται κατάλ¬ 
ληλοι από πλευράς υγείας για υπηρεσία εδάφους τίθενται 
με απόφαση του Υπουργού Εθνικής Αμυνας σε θέσεις 
εδάφους στις Μονάδες Αεροπορίας Στρατού ή σε άλλες 
θέσεις του όπλου ή σώματος απ’ όπου προέρχονται, ανα- 
λόγως των εκάστοτε υφισταμένων αναγκών, μέχρι να συ¬ 
μπληρώσουν τη 18ετή πραγματική υπηρεσία, για την 
οποία έχουν επιλεγεί ως αξιωματικοί Αεροπορίας Στρατού 
ειδικής μονιμότητος, πέραν της θητείας τους ως στρατεύ¬ 
σιμοι. Όσοι από αυτούς δεν συμπληρώνουν πλήρη συντά¬ 
ξιμη υπηρεσία, δύνανται εφόσον επιθυμούν να παραμεί¬ 
νουν στο Στρατό μέχρι να συμπληρώσουν πλήρη συντά¬ 
ξιμη υπηρεσία, εκτός αν καταληφθούν από το όριο ηλικίας 
του βαθμού τους, οπότε αποστρατεύονται. Οι πιο πάνω τί¬ 
θενται σε θέσεις εδάφους με το βαθμό που φέρουν και 
εξελίσσονται μέχρι το βαθμό του Λοχαγού, παραμένοντες 
στο βαθμό του Ανθυπολοχαγού έξι (6) έτη, του Υπολοχα- 
γού έξι (6) έτη και του Λοχαγού μέχρι να αποστρατευθούν. 
Ένα (1) μήνα πριν αποστρατευθούν προάγονται στον επό¬ 
μενο βαθμό. Ο χρόνος που έχουν διανύσει σαν αξιωματικοί 
Αεροπορίας Στρατού ειδικής μονιμότητος στον κατεχό- 
μενο βαθμό δεν προσμετράται για την προαγωγή στον 
επόμενο». 

4. Μετά την προσθήκη της υποπαραγράφου 2στ στο άρ¬ 
θρο 3, η υποπαράγραφος 2στ του ίδιου άρθρου λαμβάνει 
τον αριθμό 2ζ. 

5. Η παράγραφος 2 του άρθρου 4, αντικαθίσταται, ως 
εξής: 

«2. Γάμος 

Εφαρμόζονται οι διατάξεις που ισχύουν για το Μόνιμο εν 


ενεργεία στρατιωτικό προσωπικό των Ενόπλων Δυνά¬ 
μεων». 

6. Το Παράρτημα «Α» (αντικαθίσταται) με το Παράρτημα 
«Α» της παρούσας. 

'Αρθρον 2ον 

1. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 26 Φεβρουάριου 1994 

Ο ΥΦΥΠΟΥΡΓΟΣ 

Ν. ΚΟΥΡΗΣ 


ΓΕΝΙΚΟ ΕΠΙΤΕΛΕΙΟ ΣΤΡΑΤΟΥ 
Ιο ΕΠΙΤΕΛΙΚΟ ΓΡΑΦΕΙΟ/4/2 
Αθήνα, 26 Φεβρουάριου 1994 

ΠΑΡΑΡΤΗΜΑ «Α» ΣΤΗ ΔΓΗ 
Φ.415.111/1/8310/Σ.878 

(Υπόδειγμα) 

ΥΠΕΥΘΥΝΗ ΔΗΛΩΣΗ 

Ο υπογεγραμμένος .(1) .(2) 

του .(3) και της .(4) εγγεγραμμένος στο 

Μητρώο Αρρένων του Δήμου ή Κοινότητος . 

της Επαρχίας . 

του Νομού .με έτος γεννήσεως . 

ΣΑ: .ΕΣΣΟ . 

ΔΗΛΩΝΩ 

με την παρούσα, με ατομική μου ευθύνη και γνωρίζοντας 
τις κυρώσεις, που προβλέπονται από τις διατάξεις της πα¬ 
ραγράφου 6 του άρθρου 22 του Ν. 1599/1986, ότι: 

α. Επιθυμώ όπως υπηρετήσω στις τάξεις της Αεροπο¬ 
ρίας Στρατού για χρονικό διάστημα δέκα οκτώ (18) ετών, 
υπολογιζόμενο από τη λήξη της κανονικής μου θητείας, 
σύμφωνα με τις διατάξεις του Νόμου 324/76 «Περί Αξιω¬ 
ματικών Αεροπορίας Στρατού Ειδικής Μονιμότητος», τις 
οποίες έχω κατανοήσει και αποδέχομαι πλήρως. 

β. Όλες οι υποχρεώσεις μου αρχίζουν από την επιλογή 
μου για την Αεροπορία Στρατού. 

..( 5 ) 

Ο 

Δηλών 

θεωρήθηκε για το γνήσιο 
της υπογραφής 
( 6 ) 

ΕΠΕΞΗΓΗΣΕΙΣ 

(1) Βαθμός - Όπλο ή Σώμα 

(2) Ονοματεπώνυμο 

(3) Όνομα Πατέρα 

(4) Όνομα Μητέρας 

(5) Τόπος-Ημερομηνία 

(6) Σφραγίδα-Υπογραφή Διοικητού ή Διευθυντού 

Αριθ. Φ. 4314/3805/94 (2) 

Πολιτογράφηση αλλογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την Φ. 4314/3805/94/25.2.94 απόφαση του Υφυ¬ 
πουργού Εσωτερικών έγινε δεκτή η απο 24.9.1986 αί¬ 
τηση πολιτογράφησης του αλλογενούς αλλοδαπού ΧΑΤΖΙ 
ΜΟΧΑΜΕΝΤ - ΤΖΑΜΙΑ του ΡΑΣΑΝΤ για την απόκτηση 
της Ελληνικής Ιθαγένειας. 

Αθήνα, 25 Φεβρουάριου 1994 

Ο ΥΦΥΠΟΥΡΓΟΣ 

Γ. ΛΑΣΚΑΛΑΚΗΣ 
-♦- 

Αριθ. 2443 (3) 

Χορήγηση αδείας βρύσης και λειτουργίας Ερασιτεχνικής 

Σχολής Μπαλλέτου στην Παρ. Υφαντή του Δημη- 

τρίου. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού & Επιστημών». 

2. Το Ν. 1158/81 «περί οργανώσεως και Δ/σεως Σχο¬ 
λών Ανωτέρας Καλλιτεχνικής Εκπ/σης κ.λπ. (ΦΕΚ 127Α/ 
13.5.81). 

3. Το άρθρ. 15 του Ν. 1348/83 «Διάλυση του ΝΠΔΔ με 
την επωνυμία «Αρμα θέσπιδος» και άλλες δ/ξεις (ΦΕΚ 
47/Α/14.4.83). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 17/Α/28.11.83). 

5. Το Π.Δ. 347/86 (ΦΕΚ 154/Α/6.10.86) με το οποίο 
μεταβιβάσθηκε στους Νομάρχες η αρμοδιότητα χορήγη¬ 
σης αδείας ίδρυσης και λειτουργίας ερασιτεχνικών Σχο¬ 
λών χορού. 

6. Την αίτηση της Παρ. Υφαντή του Δημητρίου - Αρτά- 
κης 14 στην Ν. Αρτάκη και τα συνοδευτικά σ’ αυτήν δικ/ 
κά. 

7. Το πρακτικό αυτοψίας της Επιτροπής κτιριακού ελέγ¬ 
χου του άρθρ. 6 παρ. 4 του Ν. 1158/81 όπως τούτο τρο¬ 
ποποιήθηκε μεταγενέστερα με την αρ. 2436/15.1.85 
(ΦΕΚ 31 /Β/85) κοινή απόφαση των Υπουργών Προεδρίας 
της Κυβέρνησης και Πολιτισμού και Επιστημών, αποφασί¬ 
ζουμε: 

1. Χορηγούμε στην Παρ. Υφαντή του Δημητρίου άδεια 
ίδρυσης και λειτουργίας Ερασιτεχνικής Σχολής Μπαλλέ¬ 
του με την επωνυμία «Σχολή Χορού Παρασκευής Υφαντή 
με έδρα το Δήμο Ν. Αρτάκης - Εύβοιας (κτίριο επί των 
οδών Θράκης και Κων/λεως). 

2. Η έναρξη λειτουργίας της Σχολής ορίζεται από τη δη¬ 
μοσίευση της παρούσης στην εφημερίδα της Κυβέρνη¬ 
σης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Χαλκίδα, 18 Φεβρουάριου 1994 

Ο Νομάρχης 
ΘΥΜΙΟΣ ΣΩΚΟΣ 


Αριθ. 2093 (4) 

Σύσταση αναπτυξιακού Συνδέσμου 2ης Γεωγραφικής 
Ενότητας Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Το Π. Δ/γμα 341/1988 (ΦΕΚ 155 τ.Α'), με το οποίο 
προσδιορίσθηκαν οι γεωγραφικές περιοχές (ενότητες) 
του Νομού μας. 

2. Τις διατάξεις των άρθρων 190 έως 196 του Δ.Κ.Κ.. 
(Π.Δ. 323/89). 

3. Τις σύννομες αποφάσεις 6/1994, 1/1994, 7/1994, 
7/ 

1994 και 7/1994 Κοιν/κών Συμβουλίων Αγ. Γεωργίου, Αγ. 
Μαρίνας, Πατρίδας, Τριλόφου και Φυτείας, αντίστοιχα, για 
τη σύσταση αναπτυξιακού συνδέσμου 2ης γεωγραφικής 
ενότητας Νομού Ημαθίας, αποφασίζουμε: 

1. Νομιμοποιούμε τις 6/1994,1 /1994,7/1994,7/1994 
και 7/1994 αποφάσεις των Κοινοτικών Συμβουλίων Αγ. 
Γεωργίου, Αγ. Μαρίνας, Πατρίδας, Τριλόφου και Φυτείας 
αντίστοιχα που αποτελούν την 2η Γεωγραφική ενότητα 
του Ν. Ημαθίας, με τις οποίες συνιστάται αναπτυξιακός 
σύνδεσμος με την επωνυμία «Αναπτυξιακός Σύνδεσμος 
της Γεωγραφικής Ενότητας Νομού Ημαθίας». 

2. Σκοποί του Συνδέσμου είναι: 

α. η εκπόνηση Τοπικού Αναπτυξιακού Προγράμματος 
(ΤΑΠ) 

β. η κατασκευή και συντήρηση έργων τεχνικής υποδο¬ 
μής 

γ. ο σχεδιασμός της διαχείρισης των στερεών αποβλή¬ 
των 

δ. η συλλογή, μεταφορά και διάθεση των απορριμμά¬ 
των 

ε. η κατασκευή αρδευτικών έργων - γεωτρήσεις κ.τλ. 
στ. η σύσταση επιχειρήσεων για αξιοποίηση και ανά¬ 
πτυξη τοπικών δυνατοτήτων 
ζ. η κοινή συντήρηση των συστημάτων ύδρευσης αποχέ¬ 
τευσης και φωτισμού 
η. η τουριστική αξιοποίηση της περιοχής 
θ. η προστασία του περιβάλλοντος 
ι. η πυρασφάλεια των δασών και βοσκοτόπων 
ια. η κοινή βελτίωση βοσκοτόπων 
ιβ. η κοινή συντήρηση των σχολικών κτιρίων και αθλητι¬ 
κών εγκαταστάσεων 

ιγ. η προμήθεια μηχανημάτων και υλικών για κοινή ωφέ¬ 
λεια 

ιδ. η μηχανοργάνωση υπηρεσιών Ο.Τ.Α. 
ιε. η εκπόνηση προγραμμάτων για την αξιοποίηση των 
πλουτοπαραγωγικών πόρων της περιοχής 
ιστ. η διοργάνωση επιμορφωτικών προγραμμάτων 
ιζ. η επιμόρφωση και ευαισθητοποίηση των κατοίκων με 
στόχο την διεύρυνση της συμμετοχής τους στην ανάπτυξη 
του τόπου μας. 

ιη. Οποιαδήποτε άλλη δραστηριότητα αποτελεί αντικεί¬ 
μενο του υπό σύσταση συνδέσμου. 

3. Πόροι του Συνδέσμου είναι: 

α. Οι ετήσιες εισφορές των μελών του που ορίζονται σε 
ποσοστό 0,5%, επί των τακτικών εσόδων τους του προη¬ 
γουμένου έτους. 

β. οι πρόσοδοι από την περιουσία του Συνδέσμου 
γ. οι δωρεές, οι επιχορηγήσεις και εισφορές από το Δη¬ 
μόσιο ή άλλα φυσικά ή νομικά πρόσωπα, ή οργανισμούς 
κ.τ.λ. 

δ. οι πρόσοδοι από φόρους, τέλη και δικαιώματα που 
επιβάλλονται υπέρ του Συνδέσμου. 

ε. οι επιχορηγήσεις από τους φορείς του Δημοσίου Το¬ 
μέα για την εκτέλεση έργων, την κάλυψη δαπανών και την 
πληρωμή αποδοχών του προσωπικού του Συνδέσμου. 

4. Έδρα του Συνδέσμου είναι η Κοινότητα ΠΑΤΡΙΔΑ 

5. Η χρονική διάρκεια του Συνδέσμου είναι 5 πέντε χρό¬ 
νια. 

6. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού των κοινοτήτων 
Αγ. Γεωργίου, Αγ· Μαρίνας, Πατρίδας, Τριλόφου και Φυ¬ 
τείας ίση με το 0,5% των τακτικών εσόδων τους του προ¬ 
τελευταίου έτους. Η ανωτέρω δαπάνη θα περιληφθεί 
στους υπό σύνταξη προϋπολογισμούς των παραπάνω κοι¬ 
νοτήτων. 

Η παραπάνω να δημοσιευθεί στην Εφημερίδα της Κυ- 
βερνήσεως. 

Βέροια, 8 Φεβρουάριου 1994 

Ο Νομάρχης 
ΕΚΤΩΡ ΝΑΣΙΩΚΑΣ 

-♦- 

Αριθ. ΚΒ/1294 (5) 

Σύσταση Αναπτυξιακού Συνδέσμου 13ης Γεγραφικής 
Ενότητας Κοινοτήτων Λακκωμάτων, Καστανοφύτου, 
Σπηλαίων, Λάγκας, Βράχου και Μελανθίου Ν. Καστο¬ 
ριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις των άρθρ. 190-196 του Π.Δ. 323/89 
«Δημοτικός και Κοινοτικός Κώδικας». 

2. Την κοινή απόφαση 52285/6.11.87 των Υπουργών 
Εσωτερικών Εθνικής Οικονομίας και Περιβάλλοντος, Χω¬ 
ροταξίας και Δημοσίων Έργων που δημοσιεύθηκε στο 
ΦΕΚ 632 Β/26.11.87 για προσδιορισμό των γεωγραφικών 
ενοτήτων (περιοχών) του Νομού Καστοριάς του άρθρ. 183 
του Π.Δ. 76/85. 

3. Τις αποφάσεις 5/94 Κ.Σ. Λακκωμάτων, 3/94 Κ.Σ. 
Καστανοφύτου, 2/94 ΚΣ Σπηλαίων, 1/94 ΚΣ Λάγκας, 
4/94 ΚΣ Βράχου, 8/94 ΚΣ Μελανθίου που αποφασίζουν 
τη σύσταση αναπτυξιακού Συνδέσμου. 

4) Την ανάγκη σύστασης αναπτυξιακού συνδέσμου από 
τις ανωτέρω κοινότητες της 13ης Γεωγραφικής ενότητας, 
που θα συμβάλει στην αξιοποίηση της περιοχής, αποφασί¬ 
ζουμε: 

Επικυρώνουμε τις ανωτέρω αποφάσεις των Κοινοτικών 
Συμβουλίων, Λακκωμάτων, Καστανόφυτου, Σπηλαίων, 
Λάγκας, Βράχου, Μελανθίου με τις οποίες αποφασίστηκε 
η σύσταση αναπτυξιακού συνδέσμου στη 13η Γεωγραφική 
Ενότητα του Νομού Καστοριάς που αποτελείται από τις 
προαναφερόμενες κοινότητες, με την επωνυμία «Αναπτυ¬ 
ξιακός Σύνδεσμος 13ης Γεωγραφικής Ενότητας». 

Σκοποί του συνδέσμου είναι: 
α) Η εκπόνηση τοπικού αναπτυξιακού προγράμματος 
και χωροταξιακού σχεδιασμού της περιοχής. 

β) Η υποβοήθηση των Κοινοτήτων του Συνδέσμου στην 
καταγραφή και ιεράρχηση των αναγκών, στην αξιολόγηση 
των αναγκαίων έργων τεχνικής υποδομής και κοινωνικού 
εξοπλισμού και στον προγραμματισμό υλοποίησής τους, 
γ) Η μελέτη, κατασκευή, διαχείριση και συντήρηση των 


έργων τεχνικής υποδομής ή κοινωνικού εξοπλισμού των 
Κοινοτήτων, που αναθέτουν οι Κοινότητες στον Σύνδε¬ 
σμο, με χρηματοδότησή του από τα έσοδά τους ή από πι¬ 
στώσεις του Προγράμματος Δημοσίων Επενδύσεων, κα¬ 
θώς και διακοινοτικών έργων τεχνικής υποδομής ή κοινω¬ 
νικού εξοπλισμού. 

δ) Η κατάργηση προγραμμάτων για την αξιοποίηση των 
τοπικών παραγωγικών δυνάμεων. 

ε) Η προστασία του φυσικού και του δομημένου περι¬ 
βάλλοντος και η μέριμνα για την διατήρηση και συντήρηση 
της αρχιτεκτονικής κληρονομιάς και των πολιτιστικών πα¬ 
ραδόσεων της περιοχής. 

στ) Η ενημέρωση και επιμόρφωση των κατοίκων της πε¬ 
ριοχής με στόχο τη διεύρυνση της συμμετοχής τους στην 
ανάπτυξη του τόπου τους. 

ζ) Γ ενικά, η ανάληψη πρωτοβουλιών για την προώθηση 
της ολοκληρωμένης τοπικής ανάπτυξης της περιοχής της 
13ης Γ εωγραφικής Ενότητας, στα πλαίσια της ευρύτερης 
ανάπτυξης του Νομού Καστοριάς. 

η) Η συλλογή, μεταφορά, διάθεση και επεξεργασία των 
απορριμάτων της περιοχής. 

θ) Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης, που αναθέτουν οι 
Κοινότητες στον Σύνδεσμο. 

ι) Η προμήθεια και διαχείριση συγκοινωνιακών μέσων για 
την εξυπηρέτηση των κατοίκων της περιοχής, και η προ¬ 
μήθεια εκχιονιστικών μηχανημάτων και οτιδήποτε μηχανη¬ 
μάτων κρίνονται απαραίτητα για την συντήρηση και καθα¬ 
ρισμό του οδικού δικτύου της περιοχής. 

ια) Η συντήρηση των σχολικών κτιρίων και η μελέτη, κα¬ 
τασκευή, διαχείριση και συντήρηση αθλητικών εγκατα¬ 
στάσεων και χώρων κοινωνικοπολιτιστικών λειτουργιών 
διακοινοτικής σημασίας. 

ιβ) Η εξασφάλιση γης για τη βοσκή των ζώων και τη βελ¬ 
τίωση των βοσκοτόπων. 

ιγ) Η αντιπυρική προστασία και η εκπόνηση προγραμμά¬ 
των αξιοποίησης του δασικού πλούτου και των τουριστι¬ 
κών πόρων της περιοχής. 

ιδ) Η ανάληψη πρωτοβουλιών για την ίδρυση διακοινοτι- 
κών επιχειρήσεων και μικτών επιχειρήσεων των κοινοτή¬ 
των με τους Συνεταιρισμούς της περιοχής. 

ιε) Η συνεργασία με τους συνεταιρισμούς, τους συλλό¬ 
γους και τους άλλους κοινωνικούς φορείς της περιοχής, 
καθώς και με τους φορείς της τοπικής αυτοδιοίκησης, του 
δημόσιου και ιδιωτικού τομέα που ενδιαφέρονται για την 
περιοχή. 

ιστ) Οποιαδήποτε δραστηριότητα του συνδέσμου η 
οποία περιλαμβάνεται στα νόμιμα πλαίσια δραστηριοτή¬ 
των της Τοπικής Αυτοδιοίκησης. 

- Έδρα του συνδέσμου είναι ο οικισμός Λακκωμάτων 
της Κοινότητας Λακκωμάτων. 

- Η χρονική διάρκεια του συνδέσμου είναι αόριστη. 

- Πόροι του συνδέσμου είναι: 

α) Η ετήσια εισφορά κάθε κοινότητας - μέλους του Συν¬ 
δέσμου που είναι ίση με το 5% των τακτικών εσόδων του 
προηγούμενου έτους. 

β) Πρόσοδοι από την περιουσία του Συνδέσμου, 
γ) Πρόσοδοι από τους φόρους, τέλη και δικαιώματα που 
επιβάλλονται υπέρ του συνδέσμου. 

δ) Δωρεές, επιχορηγήσεις και εισφορές από το Δημόσιο 
ή άλλους φορείς του δημοσίου τομέα ή άλλα νομικά φυ¬ 
σικά πρόσωπα για την εκτέλεση έργων, την κάλυψη δαπα- 

νών τους και την πληρωμή αποδοχών του προσωπικού 
τους. 

Η διάλυση του Αναπτυξιακού συνδέσμου ρυθμίζεται 
από τις ισχύουσες κάθε φορά διατάξεις του Δ. Κ. Κώδικα. 

Από τις διατάξεις της απόφασης αυτής προκύπτει δα¬ 
πάνη σε βάρος των προϋπολογισμών των κοινοτήτων - με¬ 
λών, της οποίας το ύψος δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 22 Φεβρουάριου 1994 
Ο Νομάρχης 
ΓΙΩΡΓΟΣ ΚΑΠΡΑΝΟΣ 

- «-— 

Αριθ. Ε. 12211/93 (6) 

Παράταση διάρκειας λειτουργίας του Συνδέσμου Κοιν/ 
των Κεντρικού Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Την 11.997/19.9.1985 απόφασή μας περί συστά- 
σεως Συνδέσμου Κοιν/των Κεντρικού, Αντιγόνειας, Γερα- 
καριού, Ευκαρπίας και Κοιλαδίου. 

2. Την 12787/8.10.1990 απόφασή μας, με την οποία 
παρατάθηκε η διάρκεια λειτουργίας του Συνδέσμου μέχρι 
29.10.1993. 

3. Τις αποφάσεις των Κοιν/κών Συμβουλίων Κεντρικού, 
Αντιγόνειας, Γερακαριού και Κοιλαδίου, για παράταση λει¬ 
τουργίας του Συνδέσμου για τέσσερα ακόμη χρόνια, με 
τον ίδιο σκοπό, έδρα και το αυτό ποσό εισφοράς των Κοιν/ 
των. 

4. Τις διατάξεις του άρθρου 190 του Π.Δ. 323/89, απο¬ 
φασίζουμε: 

Παρατείνουμε την διάρκεια λειτουργίας του Συνδέσμου 
Κοιν/των Κεντρικού, που έληξε την 29.10.1993, για τέσ¬ 
σερα χρόνια ακόμη, με τον ίδιο σκοπό που είχε συσταθεί, 
την ίδια έδρα και το ίδιο ποσόν εισφοράς των Κοιν/των. 

Με την παρούσα προκαλείται δαπάνη σε βάρος των οι¬ 
κείων ΟΤΑ και συγκεκριμένα εκείνης που προβλέπεται 
από την συστατική πράξη, ποσού 100.000 δρχ. κατ’ έτος, 
σε βάρος των Κοιν/των Κεντρικού, Αντιγόνειας, Γ ερακα¬ 
ριού, Κοιλαδίου και Ευκαρπίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 13 Ιανουάριου 1994 
Η Νομάρχης 
ΑΝΤ. ΧΑΤΖΗΙΩΑΝΝΟΥ 

- ♦- 

Αριθ. 315 (7) 

Αρση περιορισμού κυνηγίου στο Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Την απόφασή μας αριθμ. 1966/17.12.93 με την 
οποία περιορίστηκε (απαγορεύτηκε) το κυνήγι σε ζώνη 
πλάτους 300 μέτρων (150 μέτρα εκατέρωθεν του άξονα 
του ποταμού Ευρώτα) από τα όρια του Νομού μέχρι της εκ¬ 
βολές του και στην παραθαλάσσια περιοχή του κάμπου 
κοινότητας Σκάλας Λακωνίας για το διάστημα από 
18.12.93 μέχρι τη λήξη της κυνηγετικής περιόδου. 

2. Τις αναφορές των Δασαρχείων Σπάρτης και Γυθείου 


αριθμ. 760/22.2.94 και 240/22.2.94 αντίστοιχα με τις 
οποίες προτείνεται, βάσει του άρθρου 5 της κοινής 
Υπουργικής Απόφασης αριθμ. 414985/29.11.85 «Μέτρα 
διαχείρισης της άγριας πτηνοπανίδας», η άρση του περιο¬ 
ρισμού του κυνηγίου στις ανωτέρω περιοχές γιατί εξέλι- 
παν οι λόγοι περιορισμού του. 

3. Το γεγονός ότι έπαψον να υφίστανται οι λόγοι που 
επέβαλαν τον περιορισμό του κυνηγίου, αποφασίζουμε: 

Ανακαλούμε την απόφασή μας αριθμ. 1966/17.12.93 
και αίρουμε τον περιορισμό (απαγόρευση) του κυνηγίου 
σε ζώνη πλάτους 300 μέτρων (150 μέτρα εκατέρωθεν του 
άξονα του ποταμού Ευρώτα και στην περιοχή του κάμπου 
της κοινότητας Σκάλας Λακωνίας. 

Η παρούσα, που ισχύει από την κοινοποίησή της, να δη- 
μοσιευθεί στην Εφημερίδα της Κυβερνήσεως. 

Σπάρτη, 23 Φεβρουάριου 1994 

Ο Νομάρχης 
Γ. ΚΑΝΕΛΛΟΠΟΥΛΟΣ 

- « - 

Αριθ. 2613 (8) 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή Γυμνασίου - Λυ¬ 
κείου Γιάννουλης». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.). 
β) του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992 
δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την αριθ. 12309/1991 απόφασή μας που δημοσιεύ- 
θηκε στο 612/1991 ΦΕΚτ.Β' «περί συστάσεως του Νομι¬ 
κού Προσώπου «Σχολική Επιτροπή στην Κοινότητα Γιάν- 
νουλης» όπως τροποποιήθηκε μεταγενέστερα. 

3. Τ ις διατάξεις του άρθρου 8 παρ. γ του Ν. 2158/1993, 

4. Την αρ. 61/1993 απόφαση του Κοινοτικού Συμβου¬ 
λίου Γ ιάννουλης, 

5. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ», αποφασίζουμε: 

Τροποποιούμε τις αριθ. 12309/1991 και 27957/1992 
αποφάσεις μας περί συστάσεως του Νομικού Προσώπου 
«Σχολική Επιτροπή Γ υμνασίου - Λυκείου Γιάννουλης» και 
ορίζουμε ότι στο εξής το ανωτέρω Νομικό Πρόσωπο θα 
διοικείται από 9μελές Διοικητικό Συμβούλιο αποτελού- 
μενο από τους: 

1. Τον αρχαιότερο Διευθυντή των ανωτέρω Σχολικών 
Μονάδων, ως Πρόεδρος 

2. Τον νεώτερο Διευθυντή των ανωτέρω Σχολικών Μο¬ 
νάδων 

3. Τρεις Κοινοτικούς Συμβούλους που ορίζονται από το 
Κοινοτικό Συμβούλιο 

4. Τους εκπροσώπους των Συλλόγων Γονέων & Κηδε¬ 
μόνων των Σχολικών Μονάδων (Γυμνασίου - Λυκείου) και 

5. Τους εκπροσώπους των Μαθητικών Κοινοτήτων των 
Σχολικών Μονάδων (Γυμνασίου - Λυκείου). 

Από τις διατάξεις αυτής της απόφασης προκαλείται δα- 

πάνη σε βάρος του προϋπολογισμού της Κοινότητας Γιάν- 
νουλης ύψους 2.000.000 δραχμών για το τρέχον οικονο¬ 
μικό έτος και 3.000.000 δραχμών για το επόμενο οικονο¬ 
μικό έτος. Για τη δαπάνη αυτή έχει έγγραφέ! πίστωση στον 
προϋπολογισμό της Κοινότητας με στοιχεία 212.1. 

Κατά τα λοιπά ισχύει η αριθ. 12309/1991 απόφασή μας. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Φεβρουάριου 1994 

Με εντολή Νομάρχη 
Ο Διευθυντής 
Δ. ΚΑΛΑΦΑΤΑΚΗΣ 

-♦- 

Αριθ. 4670 (9) 

Σύσταση ιδίου Νομικού Προσώπου στην κοιν. Γιάννουλης 
Ν. Λάρισας με την επωνυμία «Σχολική Επιτροπή 2ου 
Δημοτικού Σχολείου και 2ου Νηπιαγωγείου Γιάννου- 
λης». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) του άρθρου 187 του ΠΔ 323/1989 (Δ.Κ.Κ.) 
β) του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992 
δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

ε) του άρθρου 11 του Ν. 2130/1993 και του άρθρου 8 
του Ν. 2158/1993, 

2. Την αριθ. 61/1993 απόφαση του Κοινοτικού Συμβου¬ 
λίου Γ ιάννουλης, 

3. Την αριθ. 6332/1993 απόφασή μας «παροχή έγκρι¬ 
σης υπογραφής στο Δ/ντή Εσωτερικών με «ΕΝΤΟΛΗ ΝΟ¬ 
ΜΑΡΧΗ», αποφασίζουμε: 

1. Συστήνουμε ίδιο Νομικό Πρόσωπο με την επωνυμία 
«4η Σχολική Επιτροπή Γ ιάννουλης» η οποία συμπεριλαμ¬ 
βάνει τις Σχολικές μονάδες 1 ο Δημοτικό Σχολείο και 2ο 
Νηπιαγωγείο Γ ιάννουλης. 

Το ανωτέρω Νομικό Πρόσωπο θα διοικείται από 7μελές 
συμβούλιο αποτελούμενο από: 

α. τον εκάστοτε Διευθυντή του 2ου Δημοτικού Σχο¬ 
λείου, ως Πρόεδρο 

β. την Διευθύτρια του 2ου Νηπιαγωγείου 
γ. τρεις Κοινοτικούς Συμβούλους και 
δ. τους εκάστοτε εκπροσώπους των Συλλόγων Γονέων 
και Κηδεμόνων των ανωτέρω Σχολικών Μονάδων. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί Δημοτική και Κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α.α. Η διαχείριση των πιστώσεων που διατίθενται για την 
κάλυψη των δαπανών λετουργείας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λωσίμων υλικών κ.λπ. 


β. Η αμοιβή καθαριστριών. 

γ. Η εκτέλεση έργων για την επισκευή και συντήρηση 
των σχολείων και των κάθε είδους εξοπλισμού τους 
δ. Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
Σχολικές Βιβλιοθήκες. 

ε. Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ. Η λήψη κάθε άλλου μέτρου που κρίνεται αναγκαίο 
για την στήριξη της διοικητικής λειτουργίας των Σχολικών 
Μονάδων. 

5. Πόροι της Σχολικής Επιτροπής είναι: 
α. Η ετήσια επιχορήγηση του Κράτους 
β. Η ετήσια επιχορήγηση της Κοινότητας Γ ιάννουλης 
γ. Κάθε είδους εισφορές, δωρεές, κληρονομίες και 
κληροδοσίες. 

7. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Κάλυψη δαπάνης. 

Από τις διατάξεις αυτής της απόφασης δημιουργείται 
δαπάνη σε βάρος του προϋπολογισμού της Κοινότητας 
Γ ιάννουλης ύψος 1.500.000 δραχμών για το τρέχον οικο¬ 
νομικό έτος και 2.500.000 δραχμών για το επόμενο οικο¬ 
νομικό έτος. Γ ια τη δαπάνη αυτή έχει εγγράφει πίστωση 
στον προϋπολογισμό της Κοινότητας Γ ιάννουλης με στοι¬ 
χεία Κ.Α. 212.1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Φεβρουάριου 1994 

Με εντολή Νομάρχη 
Ο Διευθυντής 
Δ.ΚΑΛΑΦΑΤΑΚΗΣ 

-♦- 

Αριθ. 4671 (10) 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή Ειδικού Δημοτικού 
Σχολείου Γιάννουλης» Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) του άρθρου 187 του ΠΔ 323/1989 (Δ.Κ.Κ.) 
β) του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992 
δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την 12310/1991 απόφασή μας που δημοσιεύθηκε 
στο 612/1991 ΦΕΚ Τ.Β' «περί συστάσεως του Νομικού 
Προσώπου «Σχολική Επιτροπή». 

3. Τις διατάξεις του άρθρου 8 του Ν. 2158/1993, 

4. Την αρθ. 61/1993 απόφαση του Κοινοτικού Συμβου¬ 
λίου Γιάννουλης. 

5. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «ΕΝΤΟΛΗ ΝΟ- 

ΜΑΡΧΗ», αποφασίζουμε: 

Τροποποιούμε την αριθ. 12310/1991 απόφασή μας 
«περί συστάσεως του Νομικού Προσώπου Σχολική Επι¬ 
τροπή Ειδικού Δημοτικού Σχολείου Γιάννουλης». 
και ορίζουμε ότι στο εξής θα διοικείται από δμελές Διοικη¬ 
τικό Συμβούλιο αποτελούμενο από: 

α. Τον εκάστοτε Διευθυντή του Σχολείου, ως Πρόε¬ 
δρο 

β. Τρεις Κοινοτικούς Συμβούλους που ορίζονται από το 
Κοινοτικό Συμβούλιο 

γ. Τον εκάστοτε εκπρόσωπο του Συλλόγου Γονέων & 
Κηδεμόνων του ανωτέρω Σχολείου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Γιάν¬ 
νουλης ύψους 1.500.000 δραχμών για το τρέχον οικονο¬ 
μικό έτος και 2.500.000 δραχμών για το επόμενο οικονο¬ 
μικό έτος. Για την ανωτέρω δαπάνη έχει εγγράφει πί¬ 
στωση στον προϋπολογισμό της Κοινότητας Γιάννουλης 
με στοιχεία Κ.Α. 212.1. 

Κατά τα λοιπά ισχύει η αρ. 12310/1991 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Φεβρουάριου 1994 

Με εντολή Νομάρχη 
Ο Διευθυντής 
Δ. ΚΑΛΑΦΑΤΑΚΗΣ 

-♦- 

Αριθ. οικ. 3854 ( 11 ) 

Σύσταση Αναπτυξιακού Συνδέσμου 11ης Γεωγραφικής 
Ενότητας Ν. Φθ/δας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Την αριθ. 9384/11.7.1988 κοινή απόφαση των 
Υπουργών Εσωτερικών Εθνικής Οικονομίας και Περιβάλ¬ 
λοντος, Χωροταξίας και Δημοσίων Έργων (ΦΕΚ 529/ 
27.7.88). 

, 2. Τις παρακάτω σύννομες αποφάσεις των ΟΤΑ της 
11 ης Γεωγραφικής Ενότητας: 

α) Δήμου Στυλίδας 138/92, β) Κοινοτήτων Ανύδρου 28/ 

1992. γ) Αχινού 24/1992, δ) Νεράιδας 17/1992 ε) Καρα¬ 
βομύλου 46/92 στ) Λογγιτσίου 17/92 ζ) Παλαιοκερασιάς 
28/92 περί συστάσεως Αναπτυξιακού Συνδέσμου με την 
επωνυμία ΑΝΑΠΤΥΞΙΑΚΟΣ ΣΥΝΔΕΣΜΟΣ 11ης ΓΕΩΓΡΑ¬ 
ΦΙΚΗΣ ΕΝΟΤΗΤΑΣ Ν. ΦΘΙΩΤΙΔΑΣ. 

3. Την γνωμοδότηση του Νομαρχιακού Συμβουλίου Φθι¬ 
ώτιδας όπως διατυπώνεται στο 10/26.8.92 Πρακτικό του, 
το οποίο γνωμοδοτεί υπέρ της σύστασης του Αναπτυξια¬ 
κού Συνδέσμου της 11ης Γεωγραφικής Ενότητας. 

4. Τα άρθρα 190 και 196 του Π.Δ. 323/89 περί του 
ΔΚΚ. 

5. Το αριθ. 881/1.2.94 έγγραφο του Εθν. Τυπογρα¬ 
φείου, αποφασίζουμε: 

Συνιστούμε αναπτυξιακό Σύνδεσμο της 11 ης Γ εωγρα¬ 
φικής Ενότητας Ν. Φθ/δας, αποτελούμενο από το Δήμο 
Στυλίδας και τις Κοινότητες Λογγιτσίου, Νεράιδας, Ανύ¬ 
δρου, Καραβομύλου, Αχινού και Παλαιοκερασιάς με την 
επωνυμία «Αναπτυξιακός Σύνδεσμος 11 ης Γ εωγραφικής 
Ενότητας Ν. Φθ/δας». 

Σκοποί του Συνδέσμου είναι: 


α) Η συλλογή, μεταφορά και διάθεση καθώς και η επι¬ 
λογή και διαμόρφωση σκουπιδότοπου ή σκουπιδοτόπων 
και επεξεργασία των απορριμάτων της περιοχής. 

β) Η ίδρυση και στελέχωση με το κατάλληλο προσωπικό 
Τεχνικής Υπηρεσίας που θα συμβάλει αποφασιστικά στην 
μελέτη και κατασκευή των έργων που θα πραγματοποιή¬ 
σει ο Αναπτυξιακός σύνδεσμος καθώς και στη σύνταξη 
Τεχνικού αναπτυξιακού προγράμματος (ΤΑΠ). 

γ) Η μελέτη, κατασκευή, διαχείριση και συντήρηση συ¬ 
στημάτων ύδρευσης ή και αποχέτευσης που αναθέτουν οι 
ΟΤΑ στο Σύνδεσμο. 

δ) Έργα οδοποιίας με πρώτα αυτά που έχουν διακοινοτική 
σημασία και η προμήθεια μηχανημάτων για αποφασιστική 
συμβολή στην κατασκευή και συντήρηση αυτών. 

ε) Υδρογεωλογική μελέτη περιοχής ανίχνευσης υδρο¬ 
φόρου ορίζοντα και διενέργεια των απαραιτήτων γεωτρή¬ 
σεων εφ’ όσον υπάρχει η σύμφωνη γνώμη των ΟΤΑ στον 
οποίο υπάγεται η περιοχή στην οποία προτείνεται γεώ¬ 
τρηση, κατασκευή των αναγκαίων τεχνικών έργων για συ¬ 
στηματική ύδρευση και άρδευση περιοχής. 

στ) Η μελέτη, κατασκευή, διαχείριση και συντήρηση των 
έργων τεχνικής υποδομής ή άλλου κοινωνικού εξοπλισμού 
των Κοινοτήτων που αναθέτουν οι Κοινότητες στον Σύν¬ 
δεσμο με χρηματοδότηση από τα έσοδά τους ή από πιστώ¬ 
σεις του προγράμματος Δημοσίων Επενδύσεων καθώς και 
διακοινοτικών έργων τεχνικής υποδομής και κοινωνικού 
εξοπλισμού. 

ζ) Η συντήρηση των σχολικών κτιρίων εφ' όσον ζητηθεί 
από τους συμμετέχοντες ΟΤΑ η μελέτη κατασκευή, δια¬ 
χείριση και συντήρηση αθλητικών εγκαταστάσεων και χώ¬ 
ρων κοινωνικοπολιτιστικών λειτουργιών διακοινοτικής ση¬ 
μασίας. 

η) Η ενημέρωση και επιμόρφωση των κατοίκων της πε¬ 
ριοχής με στόχο την διεύρυνση της συμμετοχής τους στην 
ανάπτυξη του τόπου τους. 

θ) Η εξασφάλιση γης για βοσκή των ζώων και την βελτί¬ 
ωση των βοσκοτόπων 

ι) Η αντιπυρική προστασία και η εκπόνηση προγραμμά¬ 
των αξιοποίησης του δασικού πλούτου της περιοχής, 
ια) Η προμήθεια και διαχείριση συγκοινωνιακών μέσων 
ιβ) Οτιδήποτε άλλο ήθελαν προτείνει οι συμμετέχοντες 
ΟΤΑ και αποφασίσει ο αναπτυξιακός σύνδεσμος. 

Έσοδα του αναπτυξιακού Συνδέσμου είναι: 
α) Η ετήσια εισφορά των ΟΤΑ που είναι μέλη του Συνδέ¬ 
σμου και η οποία ανέρχεται στο 2% των τακτικών εσόδων. 

β) Πρόσοδοι από τους φόρους τέλη και δικαιώματα που 
επιβάλλονται υπέρ του Συνδέσμου, 
γ) Πρόσοδοι από την περιουσία του συνδέσμου 
δ) Δωρεές, επιχορηγήσεις και εισφορές από το δημόσιο 
ή από άλλους φορείς του δημοσίου φορέα και άλλα νομικά 
πρόσωπα. 

ε) Επιχορηγήσεις από φορείς του δημοσίου τομέα για 
την εκτέλεση έργων, την κάλυψη δαπανών και την πλη¬ 
ρωμή αποδοχών του προσωπικού. 

Έδρα του Αναπτυξιακού Συνδέσμου ορίζεται η Στυ- 
λίδα. 

Η χρονική διάρκεια του Συνδέσμου είναι πενήντα (50) 
χρόνια. 

ΑΚΡΟΤΕΛΕΥΤΙΑ ΔΙΑΤΑΞΗ - Κάλυψη δαπάνης 
Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού των ΟΤΑ που είναι 
μέλη του Αναπτυξιακού Συνδέσμου της 11 ης Γεωγραφι- 

κής Ενότητας ύψους 2% των τακτικών εσόδων τους 
1.500.000 δρχ. περίπου για το τρέχον οικονομικό έτος και 
1500.000 δρχ. περίπου για κάθε ένα από τα επόμενα οικ. 
έτη. 

Η παρούσα να κοινοποιηθεί στους ΟΤΑ μέλη του Συνδέ¬ 
σμου και να δημοσιευθεί στην Εφημερίδα της Κυβερνή- 
σεως. 

Λαμία, 18 Φεβρουαρίου 1994 

Ο Νομάρχης 
ΧΡ. ΘΕΟΔΩΡΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

1. Στην Ε. 4741/20.12.1993 απόφαση του Νομάρχη 
Ξάνθης που αφορά την τροποποίηση, διόρθωση και προ¬ 


σαρμογή του Οργανισμού Εσωτερικής Υπηρεσίας του Δή¬ 
μου Ξάνθης (ΦΕΚ 838/2.11.1993 τ.Β') επέρχονται οι κα¬ 
τωτέρω διορθώσεις σφαλμάτων. 

Στο Γραφείο Ειδικού Προσωπικού του Τμήματος Οικο¬ 
νομικών Υπηρεσιών το εσφαλμένο «(δ) υπάλληλοι ΔΕ28 
με βαθμό (Γ-Α)» στο ορθό «(6) υπάλληλοι ΔΕ23 με βαθμό 
(Γ-Α)». 

2. Στο γραφείο ηλεκτρολογικό του Τμήματος Ηλεκτρο- 
μηχανολογικού και κίνησης το εσφαλμένο «(3) υπάλληλοι 
ΔΕ24 Ηλεκτρολόγοι, με βαθμό Γ -Α στο ορθό «(8) υπάλλη¬ 
λοι ΔΕ24 με βαθμό (Γ-Α)» 

3. Στη διεύθυνση Τεχνικών Υπηρεσιών το εσφαλμένο 
«Διευθυντές ΠΕ3 ή ΠΕ4 ή ΠΕ5 ή ΠΕ6 με βαθμό Α ή Β» στο 
ορθό «Διευθυντής ΠΕ3 ή ΠΕ4 ή ΠΕ5 ή ΠΕ6 με βαθμό Α ή 
Β». 

(Από τη Νομαρχία Ξάνθης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





